Ужо 15 кастрычніка 1942 года ў брастчан пачало складацца ўражанне, што ўзброеныя да зубоў гітлераўцы і іх спадручныя гатовы знайсці іголку ў стозе сена, настолькі густа былі сканцэнтраваныя гэтыя нелюдзі ў горадзе і яго бліжэйшым наваколлі. Яўрэяў альбо расстрэльвалі ў Брэсце, альбо грузілі ў таварныя вагоны, якія дастаўлялі іх на Бронную Гару (Бярозаўскі раён) для далейшага знішчэння. Тады ўратавалася не больш за два дзясяткі вязняў гета.